CELEX: C2006/022/33
Language: el
Date: 2006-01-28 00:00:00
Title: Υπόθεση T-405/05: Προσφυγή της  14ης Νοεμβρίου 2005  — Manpower Personalservice κατά ΓΕΕΑ

28.1.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 22/17
            
         Προσφυγή της 14ης Νοεμβρίου 2005 — Manpower Personalservice κατά ΓΕΕΑ
   (Υπόθεση T-405/05)
   (2006/C 22/33)
   Γλώσσα του δικογράφου της προσφυγής: η γερμανική
   Διάδικοι
   
      Προσφεύγουσα: Manpower Personalservice GmbH (Sankt Pölten, Αυστρία) [εκπρόσωπος: η δικηγόρος B. Kuchar]
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Manpower Inc. (Milwaukee, Wisconsin, ΗΠΑ)
   Αιτήματα της προσφεύγουσας
   Η προσφεύγουσα) ζητεί από το Πρωτοδικείο:
   
               —
            
            
               να ακυρώσει την προσβαλλόμενη απόφαση του τέταρτου τμήματος προσφυγών του ΓΕΕΑ της 22ας Ιουλίου 2005 στην υπόθεση R 499/2004-4 και να κρίνει ανίσχυρο το κοινοτικό σήμα 000076059 για κάθε προϊόν και υπηρεσία,
            
         
               —
            
            
               επικουρικά, να ακυρώσει την προσβαλλόμενη απόφαση του τέταρτου τμήματος προσφυγών του ΓΕΕΑ της 22ας Ιουλίου 2005 στην υπόθεση R 499/2004-4 κατά το μέρος κατά το οποίο αφορά τη μη απόδειξη του διακριτικού χαρακτήρα που έχει αποκτήσει το κοινοτικό σήμα 000076059 και να αναπέμψει την υπόθεση για νέα εξέταση,
            
         
               —
            
            
               σε κάθε περίπτωση, να καταδικάσει το ΓΕΕΑ και τη δικαιούχο του κοινοτικού σήματος –εφόσον παρέμβει εγγράφως– τόσο στα δικά τους δικαστικά έξοδα όσο και στα δικαστικά έξοδα στα οποία θα έχει υποβληθεί η προσφεύγουσα κατά τη διαδικασία ενώπιον του ΓΕΕΑ και κατά την παρούσα διαδικασία.
            
         Ισχυρισμοί και κύρια επιχειρήματα
   
      Καταχωρισμένο κοινοτικό σήμα του οποίου ζητείται η ακύρωση: Το λεκτικό σήμα MANPOWER για προϊόντα και υπηρεσίες των κλάσεων 9, 16, 35, 41 και 42 — κοινοτικό σήμα 76059.
   
      Δικαιούχος του κοινοτικού σήματος: Manpower Inc.
   
      Αιτών την ακύρωση του κοινοτικού σήματος: Η προσφεύγουσα.
   
      Απόφαση του τμήματος ακυρώσεως: Απόρριψη της αίτησης ακύρωσης.
   
      Απόφαση του τμήματος προσφυγών: Απόρριψη της προσφυγής της προσφεύγουσας.
   
      Λόγοι ακυρώσεως: Παράβαση του άρθρου 7, παράγραφος 1, στοιχεία β' και γ', του κανονισμού 40/94 του Συμβουλίου, διότι το καταχωρισμένο σήμα έχει σε ολόκληρη την Κοινότητα περιγραφικό και όχι διακριτικό χαρακτήρα. Επιπλέον, ο όρος MANPOWER δεν επιτρέπεται να ανήκει κατ' αποκλειστικότητα σε κανέναν.